vevolgen zeke vonissen gegeve inde banck voer meye
Ende scepen van loeven voer janne va oucle als geleydt
totte goeden voer sijn wettich gebreck va lxv rins gulden
eens totte goede henricx de hollande brieders op heden
come sijn inde banck voe meye en scepen va loeven
deselve jan ter eenre en de voirs henrick t ande zijde
aldaer deselve jan dede seggen met sijne gelevden
voersprake dat hem de voirs henrick de hollande pijnde
ongebruyck te doen aen de voirs beleydde goede die
hem met vonissen aengewesen waen niet tegenstaen
den selve vonisse die aldaer inde banck gelegen waen
daer toe hij hem des gedroegh daer op de voirs henrick
de hollande dede seggen met sijne voerspke alwaert soe
dat enige vonissen tegen hem en niet en den voirs
jane van oncle gegaen mochten sijn dat hem die vonissen
in gheenre manien tonstaden come en souden gemerct alsoe
hij te kynne gaf dat hij inden coep daer questie af was
quade pden en waghen mette toebehoerte die hij teghen
den voirs jane van oucle gecocht hadde daer de voirscr
schult uutspruyten compt groteliken gedecipieert was
meer dan deen heelicht want de voirs pden des ander
daeghs nae de levenige croepel en blingt wordden
mits den welcken deselve henrick de hollande hoepte
en meynde vander selver comescap ongehoude te sijne
met meer reden bij hem gealligeert c daer op de
voirs jan van oucle dede seggen dat de voirs henrick
hem pijnde recht banc recht te vsucken want hij tanden
tijden vander selver questien tegen den selve henricke
in rechte gestaen heeft daer inne doen t tijt soe vre
geprocedeert was dat elck der voirs ptijen gewestn
waen tot huen thonisse Ende naevolgen den selve
thonisse de voirs henr met vonissen der voirs scepen
van loeven t manissen smeyers gewesen met sijnder
calangien en voertstelle vdoelt was ende daer nae
noch ten anden male dat den voirs janne de voirs